ཟླ་འདིའི་ཕྱི་ཚེས་༦ཉིན་གྱི་དགོང་མོར།དམངས་གཙོ་ཚོགས་པར་གྲོས་ཚོགས་འོག་མའི་ནང་རྒྱལ་ཁ་ཆེན་པོ་ཐོབ་པ་དེར་ཚོགས་གཙོ་ལྕམ་ནན་སེ་པེ་ལོ་སི་ལགས་ཀྱིས་རྒྱབ་སྐྱོར་བ་ཚང་མར་ཐུགས་རྗེ་ཆེ་ཞུ་རྒྱུ་ཡིན།སང་ཉིན་ནས་ཨ་རིར་ཉི་མ་གསར་པ་ཞིག་མགོ་ཚུགས་རྒྱུ་རེད།ཅེས་བརྗོད་ཡོད་པ་དང་།ཕྱི་ཚེས་༧ཉིན་ཊོམ་ཕུ་དང་ལྕམ་ནན་སེ་པེ་ལོ་སི་གཉིས་ཀས་འོས་བསྡུའི་གྲུབ་འབྲས་དང་འབྲེལ་བའི་ཡོངས་ཁྱབ་གསར་འགོད་གསལ་བསྒྲགས་ཤིག་སྤེལ་བའི་ནང་།ཊོམ་ཕུས་འདི་ལོར་སྤྱི་མཐུན་ཚོགས་པས་གྲོས་ཚོགས་གོང་མར་ལོ་རྒྱུས་རང་བཞིན་ལྡན་པའི་རྒྱལ་ཁ་བླངས་ཡོད་པ་དང་།ཨ་རིའི་དཔལ་འབྱོར་དང་འཕྲོད་བསྟེན།ཁོར་ཡུགདམག་དོན་སོགས་སྔར་བས་སྟོབས་ཤུགས་ཆེ་རུ་གཏོང་བར་ཆབ་སྲིད་ཚོགས་པ་གཉིས་ཀས་མཉམ་རུབ་ཀྱི་ཐོག་ནས་ལས་ཀ་བྱེད་དགོས་པའི་རེ་འདུན་བཏོན་ཡོད་པ་དང་།གལ་ཏེ་དམངས་གཙོ་ཚོགས་པས་ཊོམ་ཕུའི་སྟེང་དོན་མེད་ཀྱི་ཞིབ་འཇུག་བཙུགས་ན་གཞུང་འབྲེལ་ལས་དོན་རྣམས་མཚམས་འཇོག་བྱ་རྒྱུ་ཡིན་པ་དང་།དེར་དམངས་གཙོ་ཚོགས་པས་འགན་ལེན་དགོས་ཚུལ་གསུངས་ཡོད་འདུག